Helsingissä toimintansa aloittanut venäläinen taksi­palvelu voi saada kuvasi ja tietoja SIM-kortistasi

Venäläisen nettijätti Yandexin mobiilisovelluksella toimiva taksipalvelu Yango aloitti toimintansa Helsingissä. Liettuassa kyberturvallisuuskeskus kehotti välttämään sovellusta kokonaan, Virossa valtionhallinnon työntekijöitä on neuvottu olemaan lataamatta sitä työpuhelimiinsa. HS:n pyynnöstä sovellusta tutkineet tietoturvaosaajat löysivät useita erikoisia käyttöoikeuspyyntöjä.

Venäläisen internet-yhtiö Yandexin taksipalvelu Yango aloitti Helsingissä perjantaina.

Aluksi kolmen auton voimin aloittava Yango suunnittelee laajentavansa myöhemmin Turkuun ja Tampereelle, mikäli toiminta osoittautuu kannattavaksi. Yhtiö toimii Uberin tapaan ja käyttää paikallisia kuljettajia ja taksiyrityksiä.